CELEX: 32022R0247
Language: fi
Date: 2021-12-14 00:00:00
Title: Komission delegoitu asetus (EU) 2022/247, annettu 14 päivänä joulukuuta 2021, Euroopan parlamentin ja neuvoston asetuksen (EU) 2018/956 muuttamisesta siltä osin kuin on kyse jäsenvaltioiden ja valmistajien seuraamista ja raportoimista uusia raskaita hyötyajoneuvoja koskevista tiedoista sekä raportointimenettelystä (ETA:n kannalta merkityksellinen teksti)

22.2.2022   
               
               
                  FI
               
               
                  Euroopan unionin virallinen lehti
               
               
                  L 41/11
               
            
         KOMISSION DELEGOITU ASETUS (EU) 2022/247,
         annettu 14 päivänä joulukuuta 2021,
         Euroopan parlamentin ja neuvoston asetuksen (EU) 2018/956 muuttamisesta siltä osin kuin on kyse jäsenvaltioiden ja valmistajien seuraamista ja raportoimista uusia raskaita hyötyajoneuvoja koskevista tiedoista sekä raportointimenettelystä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uusien raskaiden hyötyajoneuvojen hiilidioksidipäästöjen ja polttoaineenkulutuksen seurannasta ja raportoinnista 28 päivänä kesäkuuta 2018 annetun Euroopan parlamentin ja neuvoston asetuksen (EU) 2018/956 (1) ja erityisesti sen 11 artiklan 1 kohdan a ja d alakohdan,
         sekä katsoo seuraavaa:
         
                     (1)
                  
                  
                     Asetuksen (EU) 2018/956 liitteessä I olevassa A osassa täsmennetään ne unionissa ensimmäistä kertaa rekisteröitäviin uusiin raskaisiin hyötyajoneuvoihin liittyvät tiedot, joita jäsenvaltioiden on seurattava ja joista niiden on raportoitava.
                  
               
                     (2)
                  
                  
                     Jotta voidaan tehdä asetuksen (EU) 2018/956 10 artiklan mukainen perusteellinen analyysi, jäsenvaltioiden olisi seurattava sellaisia tietoja ja raportoitava sellaisista tiedoista, joiden perusteella voidaan määrittää raportoitujen ajoneuvojen akselikonfiguraatio vetävien akselien lukumäärän perusteella. Kyseiset tiedot kirjataan ensirekisteröidyn raskaan hyötyajoneuvon vaatimustenmukaisuustodistuksen kohtaan 3.
                  
               
                     (3)
                  
                  
                     Tietojen avulla komissio voisi tunnistaa asetuksen (EU) 2018/956 5 artiklassa tarkoitetun valmistajien suorittaman raportoinnin piiriin kuuluvat ajoneuvot jäsenvaltioiden raportoimien tietojen perusteella ilman, että valmistajien kanssa on vaihdettava lisätietoja.
                  
               
                     (4)
                  
                  
                     Kun otetaan huomioon kokemukset, joita on saatu 10 artiklan mukaisen kertomuksen laatimisesta vuoden 2019 raportointikauden osalta, ja jotta raportoiduista tiedoista voidaan tehdä perusteellinen analyysi tulevina vuosina, valmistajien on tarpeen raportoida erityiset tiedot yksittäisten ajoneuvonosien käyttäytymisestä simulointivälineen käytön aikana ”sum exec -tiedoston” mukaisesti.
                  
               
                     (5)
                  
                  
                     Asetuksen (EU) 2018/956 liitteessä II vahvistetaan seuranta- ja raportointimenettely.
                  
               
                     (6)
                  
                  
                     Asetuksen (EU) 2018/956 soveltamisesta saatujen kokemusten perusteella Euroopan ympäristökeskuksella olisi oltava mahdollisuus mukauttaa tietokantojen rakennetta ja luonnetta tekniikan kehitykseen, eivätkä erityiset tekniset määritykset saisi sitoa sitä. Tietokantojen kuvailevat nimet olisi sen vuoksi poistettava liitteestä II.
                  
               
                     (7)
                  
                  
                     Sen vuoksi asetusta (EU) 2018/956 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Asetuksen (EU) 2018/956 muuttaminen
            Muutetaan asetuksen (EU) 2018/956 liitteet I ja II tämän asetuksen liitteen mukaisesti.
         
         
            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 173, 9.7.2018, s. 1.
      
      
         
            LIITE
            Muutetaan asetuksen (EU) 2018/956 liitteet I ja II seuraavasti:
            
                        1)
                     
                     
                        Muutetaan liite I seuraavasti:
                        
                                    a)
                                 
                                 
                                    Lisätään A osaan p alakohta seuraavasti:
                                    
                                                ”p)
                                             
                                             
                                                kun kyseessä ovat 1 päivänä heinäkuuta 2021 tai sen jälkeen rekisteröidyt ajoneuvot, vaatimustenmukaisuustodistuksen 3 kohdassa ilmoitettu vetävien akselien lukumäärä.”
                                             
                                          
                              
                                    b)
                                 
                                 
                                    Muutetaan B osan 2 kohdassa oleva taulukko seuraavasti:
                                    
                                                i)
                                             
                                             
                                                Lisätään kohta seuraavasti:
                                                
                                                            ”102
                                                         
                                                         
                                                            Ajoneuvoista, joiden simulointipäivä on 1. heinäkuuta 2021 tai sen jälkeen, pilkulla erotetut arvot sisältävä tiedosto, jolla on sama nimi kuin työtiedostolla, jonka tiedostopääte on .vsum ja joka sisältää koostetut tulokset kunkin simuloidun käyttöprofiilin ja hyötykuorman osalta (10)
                                                         
                                                         
                                                            Tiedosto, joka on tuotettu asetuksen (EU) 2017/2400 5 artiklan 1 kohdan a alakohdassa tarkoitetulla simulointivälineellä sen graafisessa käyttöliittymäversiossa
                                                         
                                                         
                                                            ”sum exec -tiedosto””
                                                         
                                                      
                                          
                                                ii)
                                             
                                             
                                                Korvataan huomautus 10 seuraavasti:
                                                
                                                            ”(10)
                                                         
                                                         
                                                            Tätä tietoa ei aseteta julkisesti saataville raskaiden hyötyajoneuvojen keskusrekisterissä.”
                                                         
                                                      
                                          
                              
                  
                        2)
                     
                     
                        Muutetaan liite II seuraavasti:
                        
                                    a)
                                 
                                 
                                    Korvataan 1.1 kohdan ensimmäinen alakohta seuraavasti:
                                    
                                                ”1.1
                                             
                                             
                                                Toimivaltaisen viranomaisen yhteyspisteen on toimitettava liitteessä I olevassa A osassa määritetyt tiedot 4 artiklan mukaisesti sähköisin keinoin Euroopan ympäristökeskukselle, jäljempänä ’ympäristökeskus’.”
                                             
                                          
                              
                                    b)
                                 
                                 
                                    Korvataan 2.1 kohdan c alakohta seuraavasti:
                                    
                                                ”c)
                                             
                                             
                                                yhteyspiste, joka on vastuussa tietojen siirtämisestä ympäristökeskukselle.”
                                             
                                          
                              
                                    c)
                                 
                                 
                                    Korvataan 2.3 kohdan ensimmäinen alakohta seuraavasti:
                                    
                                                ”2.3
                                             
                                             
                                                Valmistajan yhteyspisteen on toimitettava liitteessä I olevassa B osan 2 kohdassa määritetyt tiedot 5 artiklan 1 kohdan mukaisesti sähköisin keinoin ympäristökeskukselle.”
                                             
                                          
                              
                                    d)
                                 
                                 
                                    Korvataan 3.3 kohta seuraavasti:
                                    
                                                ”3.3
                                             
                                             
                                                Jos toimivaltainen viranomainen tai valmistajat havaitsevat virheitä toimitetuissa tiedoissa, niiden on viipymättä ilmoitettava niistä komissiolle ja ympäristökeskukselle toimittamalla virheilmoitus ympäristökeskukselle sekä lähettämällä sähköposti 1.1 kohdassa tarkoitettuihin osoitteisiin.”